Признање
Теци, душо, Божје врело, теци
У захвалност Бога превишњега,
Створова му придружи се јеци,
Што се њему свуд одзивљу с њега!

Хвале гласом признај му и реци:
И ja, Боже, твоја сам биљега,
Ситна капља кр’јесница у ријеци
Твога св’јетла вијеком текућега!

По теби сам твог образа слика,
Посестрима твојијех духова;
По теби сам дивна и велика,

Творна сила умнијех творова;
По теби сам земских створа дика,
Неумрла изнимка њихова!

Извор 
 Ненад Грујичић приредио: Антологија српске поезије (1847-2000), Бранково Коло, Ср. Карловци, 2012, стр. 111

Петар Прерадовић
Поезија